Stampa u Informazzjoni Il-Qorti Ġenerali tal-Unjoni Ewropea STQARRIJA GĦALL-ISTAMPA Nru 109/10 il-Lussemburgu, 25 ta' Ottubru 2010 Udjenza solenni tal-Qorti tal-Ġustizzja Dħul fil-kariga ta' Mħallef ġdid tal-Qorti Ġenerali tal-Unjoni Ewropea Udjenza solenni tal-25 ta' Ottubru 2010 Permezz ta' deċiżjoni tal-21 ta' Ottubru 2010, ir-rappreżentanti tal-Gvernijiet tal-Istati membri ħatru lil Dimitrios Gratsias bħala Mħallef tal-Qorti Ġenerali tal-Unjoni Ewropea, minflok Mihalis Vilaras, għall-perijodu bejn il-25 ta' Ottubru 2010 u l-31 ta' Awwissu 2016. Fl-okkażjoni tal-waqfien mill-kariga u t-tluq ta' Mihalis Vilaras, kif ukoll fl-okkażjoni tat-teħid tal-ġurament u tad-dħul fil-kariga ta' Dimitrios Gratsias, illum inżammet udjenza solenni tal-Qorti tal-Ġustizzja. Dimitrios Gratsias imwieled fl-1957; gradwat fil-liġi mill-Università ta' Ateni (1980); gradwat fid-dritt pubbliku, wara studji fil-fond, mill-Università ta' Pariġi I, Panthéon-Sorbonne (1981); mogħti ċertifikat miċ-ċentru universitarju ta' studji Komunitarji u Ewropej (Università ta' Pariġi) (1982); awditur mal-Conseil d'État (1985-1992); kariga ta' “maître des requêtes” mal-Conseil d'État (1992-2005); référendaire mal-Qorti tal-Ġustizzja tal-Komunitajiet Ewropej (1994-1996); Membru assoċjat tal-Qorti suprema speċjali Griega (1998 u 1999); kariga ta' “conseiller” mal-Conseil d'État (2005); Membru tal-Qorti speċjali adita b'kawżi kontra membri tas-sistema ġudizzjarja (2006); Membru tal-Kunsill superjuri tal-maġistratura amministrattiva (2008); Spettur tat-tribunali amministrattivi (2009-2010); Imħallef tal-Qorti Ġenerali mill-25 ta' Ottubru 2010. Dokument mhux uffiċjali għall-użu tal-mezzi tal-komunikazzjoni li ma jorbotx lill-Qorti tal-Ġustizzja. Kuntatt għall-istampa: Christopher Fretwell (+352) 4303 3355 Immaġni tal-udjenza solenni huma disponibbli fuq " Europe by Satellite "(+32) 2 2964106